Það réðst í kvöld hvaða lið fóru áfram úr F - H riðlum Meistaradeildar Evrópu í knattspyrnu karla en fyrr í dag komust Liverpool og Napoli áfram úr E-riðlinum . Borussia Dortmund fer upp úr F-riðli keppninnar en Jadon Sancho og Julian Brandt skoruðu mörk liðsins í 2 - 1 sigri á móti Slavia Prag . Inter Milan laut í lægra haldi 2 - 1 gegn vængbrotnu liði Barcelona þar sem Carles Perez og Ansu Fati skoruðu fyrir Katalónanna og Romelu Lukaku fyrir ítalska liðið sem fer í 32 liða úrslit Evrópudeildarinnar . Spennan var mikil í G-riðlinum en þrjú lið kepptust þar um að fylgja RB Leipzig í 16 liða úrslit Meistardeildarinnar . Útlitið var svart hjá Lyon eftir að liðið lenti 2 - 0 undir leik sínum við RB Leipzig . Emil Forsberg og Timo Werner komu þýska liðinu í tveggja marka forystu en Houssem Aouar og Memphis Depay jöfnuðu metin fyrir Lyon og franska liðið fer þar af leiðandi áfram . Benfica tryggði sér sæti í útsláttarkeppni Evrópudeildarinnar með 3 - 0 sigri sínum gegn Zenit Pétursborg sem er úr leik . Valencia sendi Ajax í Evrópudeildina Í H-riðlinum börðust svo þrjú lið um sætin tvö sem í boði voru í 16 liðar úrslitum Meistaradeildarinnar þaðan . Chelsea hafnaði í öðru sæti riðilsins eftir að hafa lagt Lille að velli með tveimur mörkum gegn einu . Tammy Abraham og Cesar Azpilicueta komu Chelsea tveimur mörkum yfir en Loic Remy , fyrrverandi leikmaður Chelsea , skoraði sárabótarmark fyrir Lille . Valencia vann hins vegar riðilinn en liðið hafði betur 1 - 0 í viðureign sinni við Ajax sem fer í Evrópudeildina . Það var Rodrigo sem skoraði sigurmark spænska liðsins í leiknum . Þar af leiðandi hafa 14 lið tryggt sér farseðilinn í 16 liða úrslitum Meistaradeildarinnar en það eru PSG , Real Madrid , Bayern München , Tottenham Hotspur , Manchester City , Juventus , Barcelona , Borussia Dortmund , Liverpool , Napoli , RB Leipzig , Lyon , Valencia og Chelsea . Það kemur svo í ljós annað kvöld hvaða tvö lið fylla síðustu sætin í útsláttarkeppni Meistaradeildarinnar þetta keppnistímabilið .